Кіраўнік літаратурнага клуба “Шчырасць”, старшыня Мінскага гарадскога аддзялення Саюза пісьменнікаў Беларусі Міхась Пазнякоў адзначыў Змітрака Марозава, як вельмі шчырага,сціплага і добрасумленнага чалавека, паэта выключнай лірычнай і эмацыянальнай сілы. Адметныя рысы яго паэзіі – пранізлівасць і меладычнасць, праўдзівасць і адкрытасць.Паэзія Змітрака Марозава, без перабольшвання, уразіла прысутных сваёй чысцінёў і ўзнёсласцю, любоўю да Радзімы, сваёй Беларусі.Галоўнай наградай паважанаму госцю былі шчырыя, захопленыя позіркі, апладысменты гледачоў.